Diari Oficial de la Generalitat Valenciana


Sumari del DOGV 5288, del 26-06-2006 (2006/7530)

ACORD de 23 de juny de 2006, del Consell, pel qual es designen representants de la Generalitat en la Comissió Municipal de Delimitació de Pilar de la Horadada.
---------------------------------------------------------------------------------------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/7530


Organisme emissor
:   Conselleria de Justícia, Interior i Administracions Públiques

Tipus de document
:   Acord

ACORD de 23 de juny de 2006, del Consell, pel qual es designen representants de la Generalitat en la Comissió Municipal de Delimitació de Pilar de la Horadada. [2006/F7530]  
El Consell, en la reunió del dia 23 de juny de 2006, va adoptar l'acord següent:  
Els ajuntaments dels municipis de San Pedro del Pinatar (Regió de Múrcia) i Pilar de la Horadada han iniciat els tràmits per a la revisió de la línia límit intermunicipal, a instància del primer.  
D'acord amb el que preveu la norma d'aplicació, Reial Decret 3.426/2000, de 15 de desembre, pel qual es regula el procediment de delimitació de termes municipals pertanyents a distintes comunitats autònomes, una vegada constituïda la corresponent Comissió Municipal de Delimitació, l'Ajuntament de Pilar de la Horadada ho va notificar a la Generalitat, per tal que aquesta designara fins a tres representants en l'esmentada comissió, d'acord amb l'article 2, apartats 1 i 2, del mencionat reial decret. En conseqüència, procedeix que el Consell designe estos representants com a fórmula adequada per a defendre els interessos de la Comunitat Valenciana i de l'Ajuntament de Pilar de la Horadada, atés que les pretensions de l'Ajuntament de San Pedro del Pinatar podrien afectar l'actual delimitació territorial del municipi de Pilar de la Horadada i, per extensió, de la província d'Alacant i de la Comunitat Valenciana.   
En conseqüència, tenint en compte el que disposen els articles 25 i 40 de la Llei de Govern Valencià, a proposta del conseller de Justícia, Interior i Administracions Públiques, el Consell   
ACORDA  
Es designen representants de la Generalitat en la Comissió Municipal de Delimitació de Pilar de la Horadada:   
. Raquel Capilla Romá, tècnica de l'Institut Cartogràfic Valencià.  
. Antonio Goytre Boza, cap del Servei d'Organització Territorial i Coordinació, de la Direcció General d'Administració Local.  
El present acord produirà efectes a partir de la seua publicació en el Diari Oficial de la Generalitat.  
Contra el present acord, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'este acord en el Diari Oficial de la Generalitat, d'acord amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí d'exercitar qualsevol altra acció procedent en dret.  
València, 23 de juny de 2006  
La consellera secretaria del Consell, per sustitució  
Gema Amor Pérez